Indrāni vald

Indrāni vald (läti keeles Indrānu pagasts) on vald Lätis Madona piirkonnas. Vald piirneb sama piirkonna Lubāna linnaga, Dzelzava, Sarkaņi, Prauliena, Barkava ja Ošupe vallaga, Gulbene piirkonna Līgo ja Daukstese vallaga ning Balvi piirkonna Bērzpilsi vallaga, Lazdukalnsi ja Rugāji vallaga.

Valla pindala on 342,54 km². 2016. aasta seisuga elas seal 822 inimest. Valla keskuseks on piirkonna keskus Lubāna, mis aga valla koosseisu ei kuulu.
 Ajalugu 

Aastal 1945 moodustati Lubāna vallas Lubāna, Indrāni, Zvidzene ja Ošupe külanõukogu, aastal 1949 vald likvideeriti. Aastal 1954 liideti Lubāna külanõukoguga likvideeritav Indrāni külanõukogu, Aastal 1958 külanõukogu likvideeriti ja ühendati töölisasula staatuse saanud Lubānaga kui Lubāna maaterritoorium. Aastal 1975 muudeti Lubāna maaterritoorium taas Indrāni külanõukogu nime kandvaks omavalitsuseks. Aastal 1979 ühendati sellega osa Meirāni külanõukogu aladest. Aastal 1990 muudeti külanõukogu vallaks. Aastatel 2007–2021 kuulus vald Lubāna piirkonda.

 Loodus 

Vald asub Ida-Läti madalikul. Suuremad jõed on Pedetsi jõgi, Aiviekste jõgi ja Liede. Valda jääb 5,4 hektari suurune ja 11 meetri sügavune Kapi järv, mille ümber on 17 hektari suurune hoiuala.

 Kaitstavad objektid 

Kultuurimälestistest on riikliku kaitse all Dzirnavsala asulakoht, Krekli soo muinaskalmed, Eiņi asulakoht, Abora muinasasulad, Abaine muinasasulad, Dzedziekste asulakoht, Visagalsi ehk Brākaļi linnamägi, Nainiekste asulakoht, Līčagalsi asulakoht ja sealsed muinaskalmed, Regionaalse kaitse all on Meirāni muinaskalmed ehk Sõjahauad, Karātavu kalnsi karistuspaik ja Zaļmežnieki muinaskalmed.

Looduskaitse all on kuivanud põlispuu Indrāni Ülisuur, (osaliselt) Lubāna-Meirāni allee, Visagalsi kalmistu elupuu, Veccepļi tamm, Vēverāji tamm, Liede tamm, Ligzdiņase tamm, Ozolsala tamm, Rītnieki pärn ja arvukalt nimetuid põlispuid. Valla lääneosas asub 207 ha suurune Kapi järve hoiuala, valla idaosa jääb osalt Lubānsi märgala hoiualale.

Asustus

Aastal 2011 elas vallas 812 lätlast, 15 venelast, 4 valgevenelast, 3 poolakat ja 2 leedulast.Ethnic composition of Latvia 2011

Valla külad on:

 Küla  Küla tüüp  Elanike arv Apogi  mazciems   Branti  mazciems  10 (2007) Cepurītes  mazciems  20 (2007) Dambīši  mazciems   15 (2007) Ērgala  mazciems   10 (2007) Gundegas  mazciems  Indrāni  ciems  29 (2025) Meirāni  ciems  92 (2025) Mežsētas  mazciems  Moroza  mazciems  10 (2007) Roznieki  mazciems  Vecumi  mazciems   Visagals  mazciems  32 (2008)
Ülejäänud valla elanikud elasid külade koosseisu mitte kuuluvates taludes. 

 Viited 

 Välislingid 

Kategooria:Läti vallad
Kategooria:Madona piirkond